Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, Nafarroako Gobernuak sinatu eta indarraldia bukatu zaien eta “aberaste bidegabearen” egoeran dauden kontratu edo hitzarmenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 16an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Zenbat dira, gaur egun, Nafarroako Gobernuak sinatu eta indarraldia bukatu zaien eta “aberaste bidegabearen” egoeran dauden kontratu edo hitzarmenak?

Zenbat dira 2019an eta 2020an indarraldia bukatuko zaienak?

Zein da egoera horretako kontratu eta hitzarmenen zerrenda zehatza departamentu bakoitzean? Noiztik daude egoera horretan? Zein da zenbateko osoa eta haietako bakoitzarena?

Zeintzuk dira egoera hori sortzeko arrazoiak kasu bakoitzean? Zer aurreikuspen dago berritzeari edo beste formularen bat bilatzeari begira?

Iruñean, 2019ko irailaren 10ean

Foru parlamentaria: Bakartxo Ruiz Jaso